U skladu sa članom 95 Zakona o javnim nabavkama ( Sl.list CG broj. 074/19, 003/23, 011/23), te na osnovu zahtjeva dobijenih od zainteresovanih lica, Dom zdravlja Danilovgrad u svojstvu naručioca daje: 

POJAŠNJENJE TENDERSKE DOKUMENTACIJE 07/26-1018 OD 27.03.2026. GODINE BR.1
Poštovani,

Nakon uvida u tendersku dokumentaciju za otvoreni postupak javne nabavke za nabavku rode – Medicinske opreme, te detaljne analize, u prilogu šaljemo zahtjev za izmjenu tenderske dokumentacije. Zakonom o javnim nabavkama ("SL Crne Gore", br. 074/19, 003/23, 011/23, 084/24 ) Članom 87 stav 2 definisano je da je Naručilac je dužan da tehničkom specifikacijom omogući jednak pristup svim privrednim subjektima u postupku nabavke bez ograničavanja tržišne konkurencije.
Kao distributeri provjerenog evropskog proizvođača, sa kvalitetnim i pouzdanim Holter EKG uređajem, želimo ukazati da smo trenutno onemogućeni da učestvujemo u predmetnom postupku javne nabavke.
Smatramo da su neke definisane stavke mogu nepotrebno ograničiti konkurentnost i suziti mogućnost učešća više proizvođača, iako postoje tehnički i klinički ekvivalentna ili čak naprednija rješenja koja u potpunosti zadovoljavaju funkcionalne potrebe krajnjeg korisnika.
Uređaj koji namjeravamo ponuditi predstavlja modernu, kvalitetnu i povoljnu opciju, sa naprednim mogućnostima analize i visokim kliničkim performansama, pogodnu za svakodnevnu upotrebu u kliničkoj praksi.
U cilju obezbjeđivanja pravične konkurencije i omogućavanja učešća šireg kruga kvalifikovanih ponuđača, molimo vas da razmotrite sljedeća pitanja i predložene korekcije:

Odgovor na konstataciju:

    Prilikom pravljena tenderske dokumentacije prevashodno se vodimo interesima naše ustanove  i potreba, što boljeg kvaliteta za predviđeni iznos novca.

PARTIJA 3: Holter EKG system

1. Tačka12: “. Vodootporan IPX4”
Pitanje: Holter uređaj se nosi preko tijela pacijenta pomoću kablova i elektroda, koji su direktno povezani sa kožom.Čak i ako uređaj sam po sebi ima zaštitu od prskanja vode, u stvarnoj situaciji – na primjer ako bi se pacijent kupao ili dođe u kontakt s vodom – kablovi i elektrode bi se otkačili, pokvarili ili isključili uređaj, te IPX4 zaštita samog aparata uopšte ne bi obezbijedila sigurnu upotrebu ili zaštitu podataka.
Holter je dizajniran za kontinuirano praćenje u suvim, klinički i kućno kontrolisanim uvjetima, gdje je IPX0 ocjena potpuno dovoljna. Zahtjev za IPX4 u ovom slučaju predstavlja tehnički nepotrebno ograničenje, jer ne utiče na funkcionalnost, sigurnost ni kliničku primjenjivost uređaja, a može isključiti kvalitetna i ekvivalentna rješenja od evropskih proizvođača. Stoga predlažemo da se ova stavka izmijeni ili ukloni, kako bi se omogućila pravična konkurencija i učešće više kvalifikovanih ponuđača, bez ugrožavanja kliničke sigurnosti i pouzdanosti Holter EKG uređaja

Odgovor:   
   IP oznaka dolazi iz standard  IEC 60529 IP Coda pri kome uređaj može izdržati: znoj pacijenta,slučajno prskanje vodom,kratkotrajnu kišu , što ne znači da je uređaj pogodan za .tuširanje,kupanje,potapanje u vodi.Ova karakteristika se kod medicinskih ustanova često navodi  jer pacijenti nose urađaj 24-48 sati,može doći do znojenja ili vlage,smanjuje se rizik od kvara tokom snimanja,povećava sigurnost pacijenta .Zato smatramoda mora da postoji zaštita od prodora tečnosti minimalno IPX4 prema standardu IEC 60529 IP Code Stoga ne prihvatamo traženu izmjenu minimalne tehničke karakteristike u tenderskoj dokumentaciji

